kardosdrur/scandi-wiki huggingface dataset:
Basistrin

Udtrykket basistrin er kendt inden for aerobic, der er i alt 7 basistrin som kan udføres.
Gang
Løb
Spark
Knæløft
Højt Spark
Sprællemand
Udfald/lunge.

Klassiske træk ved disse når de kombineres er, at de kan laves i takt til musik, som har en passende takt at lave øvelserne i. Basistrinnene er ikke det er eneste der er af muligheder inden for aerobic, men kun det grundlæggende.

Der findes mange andre variationer, nogle kendte, og nogle som man selv kan finde på får at få en optimal træning. En god ide er at hvis man f.eks. skadet på nogen måde, kan programmet tilpasses en selv med de øvelser der er mest passende.

Aerobic
Buksbombladet kristtorn

 
Buksbombladet kristtorn eller japansk kristtorn (Ilex crenata) er en stedsegrøn busk med en stiv, opret vækst. Med alderen bliver væksten dog mere uregelmæssig med udstående, til overhængende grene. Planten tåler ikke udtørring. Bærrene er giftige.

Beskrivelse 
Unge grenes bark er lysegrøn og glat, men snart bliver barken lysegrå, og på gamle grene er den grå og opsprækkende med smalle revner. Knopperne er små og spredte, ægformede og brune med lidt udstående knopskæl. Bladene er ovale med fint tandet rand. Oversiden er læderagtig og mørkt grågrøn, mens undersiden er lysegrøn. Blomstringen sker i maj-juni, og den består af bittesmå, hvide blomster. Frugterne er sorte bær, som bliver siddende længe.

Rodnettet er tæt forgrenet med højtliggende finrødder.

Højde x bredde og årlig tilvækst: 4 x 3 m (15 x 10 cm/år).

Hjemsted 
Arten er knyttet til vedvarende fugtige steder både i lavlandet og på bjergene i de japanske hovedøer.

Den vokser i sure moser ved søen Ijira i Gifu-præfekturet sammen med bl.a. almindelig skæbnetræ, haveaucuba, japansk blåregn, japansk konvalbusk, japansk løn, japansk styraks, kinesisk elefantgræs, koreakornel, djævletræ, Quercus serrata, solcypres og ægte kamelia.

Sorter 
 'Convexa' er den mest kendte i Danmark. Den har opadhvælvede (konvekse) blade, der understreger ligheden med buksbom.
 'Golden Gem' har guldgule blade i løvspring (senere bliver de dog mere grønne).
 'Green Lustre' har glinsende, mørkegrønt løv.
 'Rotundifolia' har større og næsten runde, mørkegrønne blade.

Haveplanter
Stedsegrønne
Clarion programmering

Clarion er et 4. generations programmeringssprog fra firmaet SoftVelocity, som bruges til at lave programmer for fortrinsvis databaser. Det er kompatibelt med ISAM, SQL og ADO metoderne, læser og skriver adskillige flade desktop database formater som ASCII, CSV, DOS (binær), Foxpro, Clipper, dBase eller alle SQL RDBMS databaser via ODBC, MS SQLserver, Sybase SQLAnywhere og Oracle ved hjælp af drivere og XML.

Clarion kan blandt andet udskrive til JTML, XML, almindelig tekst og PDF

Tilgangen til databaserne er simpel at implementere og alting foregår med enkel og overskuelig formatering af vinduerne.

En af Clarions stærkeste sider er at det anvender "templates", som sammen med kodegeneratoren (AppGen) laver den aller største del, og dermed undgår man en masse tidskrævende arbejde med kodningen, som man typisk anvender når man laver et program.

Datalogi
Clarion

Clarion henviser til forskellige artikler:

 The Clarion – engelsk socialist avis fra det 19. århundrede.
 Clarion hoteller – amerikansk hotelkæde.
 Clarion programmering – programmeringssprog.
 Clarion (firma) − japansk fabrikant af bl.a. bilradioer.
 Clarión - mexicansk ø
Metro Therm Gruppen

Metro Therm Gruppen A/S er en dansk koncern stiftet 1921, der producerer og forhandler varmeanlæg til bl.a. fjernvarme og varmepumper til privat- og erhvervskunder i Skandinavien.

Koncernen har ca. 110 ansatte og består af de fire datterselskaber Metro Therm A/S, KVM-Conheat A/S (begge Danmark), Høiax AS (Norge) og Metro Therm AB (Sverige).

Ekstern kilde/henvisning 
 Officiel hjemmeside

Fremstillingsvirksomheder i Danmark
Helsinge
Setra

Setra er et busvaremærke tilhørende Daimler-selskabet EvoBus. Navnet kommer af ordet „selbsttragend“ (selvbærende).

Historie 
Da Karl Kässbohrer Fahrzeugbau på IAA-messen i Frankfurt am Main i 1951 præsenterede sin første Setra bus – S8 – blev en epoke i busbygning indledt. Ingen havde tidligere set noget tilsvarende, men snart kom mange efterfølgere til at bygge busser på samme måde. Selve præsentationen var meget forbløffende, i det kun 6 mænd bar hele stålskelettet til bussen frem for den måbende kreds af fagfolk, som besøgte messen. Navnet angiver, som nævnt ovenfor, den selvbærende idé. Den fremsynede Karl Kässbohrer var blevet inspirert af idéer fra flyindustrien og fremlagde konstrukstionsmålene for den første helbyggede selvbærende buskonstruktion i verden:

 Motoren monteret bagest
 Betydelig lavere egenvægt
 Betydelig bedre styrke i karosseriet
 Øget sikkerhed

Desuden fik man udnyttet volumen bedre, både for passerenes bekvemmelighed og deres mulighed for at tage bagage med sig. S8 var en 8 rækkers bus dvs. 8 stolerækker og 33+1+1 pladser. 

Kässbohrer Setra begyndte at bygge busser i 1893, men byggede frem til 1951 kun på chassiser fra andre fabrikker.

Aktuelle modeller

MultiClass (Rutebil & Bybus) 
 Setra S 415 H
 Setra S 416 H
 Setra S 412 UL
 Setra S 415 UL
 Setra S 416 UL
 Setra S 417 UL
 Setra S 419 UL
 Setra S 415 LE Business
 Setra S 416 LE Business
 Setra S 418 LE Business
 Setra S 415 UL Business
 Setra S 416 UL Business
 Setra S 417 UL Business

ComfortClass (Turistbus) 
 Setra S 511 HD
 Setra S 515 HD
 Setra S 516 HD
 Setra S 516 HD/2
 Setra S 517 HD
 Setra S 517 HD

TopClass (Turistbus) 
 Setra S 515 HDH
 Setra S 516 HDH
 Setra S 517 HDH
 Setra S 431 DT
 Setra S 531 DT

Eksterne henvisninger 

 Setra
 EvoBus

 
Etableret i 1893
Delft

Delft er en by og kommune i provinsen Syd-Holland (Zuid-Holland) i Nederland der ligger halvvejs mellem Rotterdam og Haag. Den er primært kendt for dets typiske hollandske centrum med kanaler, maleren Johannes Vermeer, Delftfajance, Delft Teknologiske Universitet og dets forbindelse til det kongelige hus Orange-Nassau.

Historie 
Byen kan spores tilbage til det 13. århundrede. Den fik købstadsrettigheder i 1246.

Forbindelsen mellem huset Orange-Nassau og Delft begyndte, da William af Orange (Willem van Oranje) bosatte sig der i 1562. William ledede kampen mod Spanien i firsårskrigen.

Delft var en af de ledende byer i Holland og var udrustet med den nødvendige bymur for at tjene som hovedkvarter. Da William blev dræbt af et skud af Balthazar Gerards i 1584, var familiens traditionelle begravelsessted i Breda i hænderne på spanierne. Derfor blev han begravet i Den nye kirke i Delft. Hans begravelse indledte den tradition, som stadig eksisterer.

12. oktober 1654 blev byen svært skadet og over 100 mennesker dræbt i Delft-eksplosionen, da et krudtdepot eksploderede. Mange af byens beboere var dog heldigvis udenbys, enten på marked i Schiedam eller på messe i Haag. Kunstneren Egbert van der Poel malede adskillige billeder af Delft efter eksplosionen.

Kildeangivelser

Eksterne henvisninger 
 Kommunal hjemeside 
 Delft Turist hjemmeside 
 Nieuwe Kerk hjemmeside 
 kort over Delft 

 
Byer i Syd-Holland
Kommuner i Syd-Holland
SSR

SSR har flere betydninger:
 Særlig Støtte og Rekognoscering (SSR) − en specialiseret fjernopklarings- og patruljeenhed, opstillet af Hjemmeværnet
 Slovakiske Socialistiske Republik − navnet på den slovakiske delstat i Tjekkoslovakiet 1969−1990
 Socialistiske Sovjetrepublik − indgik i navnene på flere af Sovjetunionens delstater. Se medlemmerne af kategorien :Kategori:Socialistiske Sovjetrepublikker
Risikoaversion

Risikoaversion er et begreb inden for finansiel økonomi og psykologi, der udtrykker en investors modvilje til at påtage sig risiko uden at blive kompenseret for det. Risiko skal her forstås som et mål for, hvor meget investerings afkast kan svinge, eksempelvis udtrykt ved standardafvigelsen.

Antag at en investor kan vælge mellem at investere i en statsobligation, der giver en fast rente på 5%, eller en aktie med et kendt forventede afkast, hvor kursen forventes at svinge. For at en risikoavers investor vil vælge aktien, skal dennes forventede afkast være større end 6%, f.eks. 7%. Hvis det er tilfældet, opnår investoren den ønskede risikopræmie som kompensation for at påtage sig risiko. Risikopræmiens størrelse afhænger af graden af risikoaversion.

En risikoneutral investor vil vælge den investering, med det højeste forventede afkast, dvs. aktien hvis dennes forventede afkast er større end 5%, og i modsat fald obligationen. Har begge et forventet afkast på 5%, vil investoren være indifferent. Endelig vil en risikoelskende investor være villig til at acceptere et lavere afkast på aktien, f.eks. 5%.

Et andet eksempel på risikoaversion er forsikring, hvor en person betaler en pris, der er større end den forventede tilbagebetaling, idet en del af indbetalingerne går til forsikringsselskabets administration og afkast til dets ejere. Til gengæld undgår personen den ulykkelige situation, at han skal betale et meget stort beløb, som han måske slet ikke har, hvis uheldet er ude og alle hans ejendele går tabt i en brand. Forsikringen er en måde, hvorpå personen kan betale for at nedbringe risikoen for store udsving i hans formue.

Personer antages i almindelighed at være risikoaverse, og mange økonomiske teorier baserer sig på denne forudsætning. I praksis er denne antagelse dog ikke helt uproblematisk, bl.a. i forbindelse med ekstreme sandsynligheder som f.eks. visse hasardspil.

Referencer 

Finansiel økonomi
Psykologi
Havejordbær

Havejordbær (Fragaria x ananassa) og beslægtede kultivarer er stauder med en tuedannende vækst. Havejordbær har deres oprindelse i Europa i det tidlige 18. århundrede. Den dyrkes for frugternes skyld, jordbærrene.

Beskrivelse 
Stænglerne er lysegrønne og svagt behårede, og de grundstillede blade er langstilkede og trekoblede med ægformede til runde småblade. Bladranden er groft tandet, og oversiden er græsgrøn, mens undersiden er lysegrøn. Blomstringen sker i maj-juni, hvor planten danner særlige, blomsterbærende stængler med endestillede stande af 5-tallige, hvide blomster. 

"Jordbærret" er teknisk set en flerfoldsfrugt, der danner en såkaldt "falsk frugt". Derfor spiser man egentlig den opsvulmede blomsterbund. Frøene (de små "kerner") er stenfrugter, hvor det kødede lag er reduceret, således at frugten botanisk set bliver en nød.

Rodnettet er trævlet og kraftigt. Planten danner fra og med andet leveår lange, overjordiske udløbere, som bærer små, færdige datterplanter. Disse planter slår rod, når de får jordkontakt.

Højde x bredde og årlig tilvækst: 0,30 x 0,30 m (30 x 30 cm/år), heri ikke medregnet udløberplanter. Bemærk, at der er stor forskel på de enkelte kultivarers vækstkraft og størrelse.

Oprindelse 
Havejordbær opstod i Europa i det tidlige 18. århundrede, som en  tilfældig krydsning mellem to arter fra forskellige dele af Amerika. Fra det østlige USA var det skarlagenjordbær (Fragaria virginiana), der var karakteriseret ved en fin smag, mens chilejordbær (Fragaria chiloensis), der vokser vildt langs hele Amerikas vestkyst, bidrog med en større størrelse på bærret.

Anvendelse 
Have-Jordbær dyrkes for frugternes skyld, og den er den mest almindeligt dyrkede variant af jordbær på verdensplan. 

Jordbær danner jordtræthed. Frugterne plages af gråskimmel, bladene bliver efterhånden invaderet af bladnematoder, og rødderne kan få "rødbenssyge".

Sorter 
Der findes en række forskellige sorter af havejordbær:
 'Dania': sen; middel udbytte
 'Dybdahl': tidlig og hårdfør; middel udbytte
 'Honeoye': tidlig; middel udbytte
 'Korona': middeltidlig; middel udbytte
 'Ostara': remonterende
 'Pandora': sen; næststørste udbytte
 'Polka': middeltidlig; største udbytte
 'Senga Sengana': middel tidlig; lavt udbytte (kræver fremmedbestøvning)
 'Zefyr': tidlig; lavt udbytte

Referencer

Eksterne henvisninger 

Haveplanter
Nytteplanter fået via krydsninger
Jordbær
Trigger

Trigger er en EP fra det svenske death metalband In Flames der blev udgivet i 2003. Titlen på EPen var taget fra deres sang "Trigger" på albummet Reroute to Remain.

Numre 
"Trigger" (Single)
"Watch Them Feed"
"Land of Confusion" (Genesis cover)
"Cloud Connected" (Club connected Remix)
"Moonshield" (C64 karaoke version)

Musikere 
 Anders Fridén – vokal
 Björn Gelotte – guitar
 Jesper Strömblad – guitar
 Peter Iwers – bas
 Daniel Svensson – trommer

Metalalbum
Gasolin' (UK-udgave)

Gasolin' er Gasolin's første album på engelsk, som udkom i 1974.

Spor 

 "Lucky Linda"
 "If You Dare"
 "Quasimodo`s Song"
 "Lilli-Lilli"
 "It Was Inga, Katinka And Groovy Charlie On His Harley"
 "The Big Hullabaloo"
 "The Cat"
 "Stark Raving Mad"
 "Sju-Bi-Du-Bi-Man"

Kilder

Album fra 1974
Gasolin'-album
The Last Jim (Uk-udgave)

The Last Jim er Gasolin's andet album på engelsk, som udkom i 1974.

Spor 

 "Mrs. Boogie Woogie"
 "Little Pasha Honeysuckle Divine"
 "Bingo"
 "Boogaloo"
 "Cellophane Brain"
 "Dead-Line"
 "Where Do We Go From Here"
 "Fool Of The Night"
 "Anna Lee"
 "Blood Brothers"
 "The Last Jim"

Kilder

Album fra 1974
Gasolin'-album
Anders Petersen (bokser)

Anders Otto Petersen (16. december 1899 i København – 28. april 1966 smst) var en dansk bokser, der kæmpede i vægtklasserne fluevægt, bantamvægt og fjervægt. Han blev den første danske bokser, der vandt medalje ved OL, da han ved OL i 1920 vandt en sølvmedalje i fluevægt. Han havde tilnavnet "Vidunderbarnet".

Amatørkarriere 
Som amatør boksede Anders Petersen for IK 99 og Frederiksberg IF. Som kun 15-årig vandt han i 1917 det danske senior mesterskab i bantamvægt, og han genvandt titlen i 1919 og 1920. Anders Petersen repræsenterede Danmark ved Sommer-OL 1920 i Antwerpen, hvor han stillede op i fluevægt. Han nåede til finalen, hvor han dog tabte til amerikaneren Frankie Genaro og dermed måtte nøjes med sølv. Sølvmedaljen betød, at Anders Petersen blev den første dansker, der vandt olympisk medalje i boksning.

Professionel karriere 
Efter OL blev Anders Petersen professionel i 1921, da han stillede op i Idrætshuset i en kamp mod landsmanden Alfred Jensen, der blev besejret på point efter 6 omgange. I sin anden professionelle kamp mødte Petersen Emanuel Jacobsen i en kamp over 15 omgange og vandt igen på point. I sin 5. kamp mødte Petersen debutanten Knud Larsen om det danske mesterskab i fjervægt og inkasserede karrierens første nederlag, da han blev stoppet i 13. omgang. 

Petersen boksede herefter en del kampe i Sverige med vekslende held. I 1931 mødte Anders Petersen Mikkel Laursen om det danske mesterskab i bantamvægt og vandt på point. I 1935 boksede Petersen atter om det danske mesterskab, denne gang mod debutanten Henning Jensen, men blev slået ud i sjette omgang. Senere samme år mødte Petersen svenskeren Per Björk i Göteborg, men han blev talt ud i 1. omgang af mesterbokseren Panama Al Brown, der fungerede som kampleder. Anders Petersen opgav herefter karrieren i en alder af 32 år. 

Anders Petersen opnåede 51 professionelle kampe, hvoraf 26 blev vundet (4 før tid), 17 tabt (9 før tid) og 8 endte uafgjort.

Eksterne henvisninger
 Anders "Vidunderbarnet" Petersens rekordliste på boxrec.com 
 Anders Petersen i DatabaseOlympics

Boksere fra Danmark
Olympiske boksere fra Danmark
Olympiske sølvmedaljevindere fra Danmark
Deltagere for Danmark ved sommer-OL 1920
What A Lemon (UK/USA-udgave)

What A Lemon er Gasolin's Gas 5 på engelsk, som udkom i 1976.

Spor 

 "What A Lemon"
 "Fatherless Hill"
 "Lonesome Avenue"
 "Rebel Run"
 "Lots Of Success"
 "It`s All The Same To An American Dane"
 "Lady Oh Lady"
 "Sad Song Of A Bluebird"
 "Rabalderstraede"
 "The Last Jim"

Kilder

Album fra 1976
Gasolin'-album
Gotfred Johansen

Gotfred Svend Kristian Johansen (4. maj 1895 i København – 2. februar 1978 i Egebæksvang ved Helsingør) var en dansk bokser i letvægt.

Gotfred Johansen boksede for IF Sparta, og vandt som amatør det danske mesterskab i letvægt fire gange, i 1916 og 1918-1920. Han repræsenterede Danmark ved OL 1920 i Antwerpen, da han stillede op i letvægt. Han nåede til finalen, men tabte til amerikaneren Sam Mosberg, og fik således olympisk sølvmedalje. 

Gotfred Johansen arbejdede som ekspedient og blev aldrig professionel. 

Gotfred Johansens søn Eigil Johansen deltog i de olympiske lege i Helsingfors 1952 som bryder.

Eksterne henvisninger 

Mandlige boksere fra Danmark
Olympiske boksere fra Danmark
Olympiske sølvmedaljevindere fra Danmark
Personer fra København
Deltagere for Danmark ved sommer-OL 1920
Klausul

En klausul er i juraen en tillægsbestemmelse som indskrænker eller ophæver et dokuments gyldighed, fx i en kontrakt eller et testamente:
"Kontrakten indeholder den klausul, at der ikke må bygges høje huse på byggegrunden." – "indføje en klausul i kontrakten om videresalg..."

Et eksempel på en klausul kan være, at en arbejdsgiver i en ansættelseskontrakt forbyder en medarbejder at arbejde for et konkurrerende firma.

I en livsforsikring er et eksempel på en klausul, f.eks. at forsikringsselskabet undtager dødsfald der skyldes sukkersyge, eller undtager erhvervsevnetab der skyldes en dårlig ryg.

Retsvæsen
Lillegrund

Lillegrund er en gade på Amager i Københavns Kommune. Gaden er opkaldt efter grunden Lillegrund i den sydlige del af Øresund (se nedenfor). Gaden er beliggende mellem Kastrupvej og Kirkegårdsvej og grænser mod syd op til Sundby Kirkegård, mens den mod nord grænser op til kolonihaver og Københavns største legeplads. Rækkehusbebyggelse opført i 2002/03 er af betydelig arkitektonisk interesse. Gaden er opkaldt efter en lokalitet i Øresund.

Gader i København
E. Howard Hunt

Everette Howard Hunt, Jr. (9. oktober 1918 – 23. januar 2007) var en amerikansk forfatter og spion. Han arbejdede for CIA og senere for Det Hvide Hus under præsiden Richard Nixon. Hunt var sammen med blandt andet G. Gordon Liddy en del af et såkaldt "blikkenslagerteam", der i det skjulte skulle lukke huller, når der var udsigt til, at information, der kunne kompromittere Nixon-regeringen, kunne slippe ud til offentligheden.

Således var det Hunt og Liddy, der brød ind i Watergate-bygningen, hvilket senere skulle udvikle sig til Watergate-skandalen, der til slut fældede Nixon. Hunt blev dømt for indbrud, sammensværgelse og aflytning og blev idømt 33 måneders fængsel.

Tidligere havde Hunt været med i 2. verdenskrig, og både herunder samt senere skrev han en række romaner, såvel under eget navn som under en række pseudonymer. I 1949 kom han ind i CIA, hvor han blandt andet bidrog til planlægningen af fjernelsen af Jacobo Arbenz, Guatemalas folkevalgte præsident, fra posten. Desuden var han med til at organisere en provisorisk regering til Cuba i forbindelse med en forventet invasion fra USA. John F. Kennedys manglende vilje til at fjerne Fidel Castro-regeringen, gjorde Hunt meget bitter, og han forlod CIA i 1970. Herefter blev han en del af ovennævnte blikkenslagerteam i Det Hvide Hus. 

Hunts kone blev dræbt ved et flystyrt i Chicago i slutningen af 1972, og i vraget fandt man i hendes håndtaske over 10.000 $, som kunne stamme fra Watergate-sagen. Hunt blev idømt fængselstraffen, som han udstod bitter over, at Nixon gik fri (i første omgang). I 1981 vandt Hunt en sag om æreskrænkelse mod en politisk organisation, der i en avisartikel havde beskyldt ham for at være involveret i sammensværgelsen, der stod bag mordet på Kennedy. Da sagen blev appelleret, tabte han dog sagen, og han endte med at gå fallit.

På sit dødleje i 2007, afslørede Hunt på en lydoptagelse til sin søn Saint John og til omverdenen, at der havde været en sammensværgelse om at myrde John F. Kennedy, og at denne angiveligt havde været planlagt med vicepræsident Lyndon Johnson som en af hovedmændene. 

Spioner for USA
Romanforfattere fra USA
Mark Hjort

Mark Hjort (født 1. januar 1989) er en dansk fodboldspiller.

Karriere 
Mark Hjort startede sin karriere i Ubberud IF.

Han spillede for Serie 1-klubben Ubberud IF i 0-13-nederlaget til Vejle Boldklub den 15. oktober 2012.

Landsholdskarriere 
Han har spillet kampe på det danske U/16-landshold, U/17-landshold, U/18-landshold samt på U/19-landsholdet.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra FC Midtjylland
Eva Smith

Eva Smith, født Hækkerup (født 31. august 1942 i København) er en dansk dr.jur. og professor emerita.

Liv og karriere 
Eva Smith er datter af den forhenværende socialdemokratiske minister Hans Erling Hækkerup (1907-1974) og kontorchef Marchen Elisabeth Friis-Skotte (1909-1958).

Hun blev student fra Falkonergårdens Gymnasium på Frederiksberg i 1961, hvorefter hun begyndte at læse sociologi og psykologi ved Københavns Universitet, men skiftede til jurastudiet. I 1974 blev hun cand.jur. Derefter blev hun ansat som kandidatstipendiat ved universitetets juridiske fakultet og blev lektor samme sted i 1985. I 1986 forsvarede hun sin doktordisputats om vidnebeviset, og blev i 1990 den første kvindelige professor i retsvidenskab ved Københavns Universitet. Eva Smith har udgivet adskillige lærebøger, blandt andet inden for procesret og fuldbyrdelsesret. Hun har også beskæftiget sig med menneskerettigheder og kriminalprævention.

Udover forskningen ved Københavns Universitet har Eva Smith været konstitueret dommer ved Østre Landsret 1992-1993.

Eva Smith har tidligere haft en flere tillidsposter, som nu er ophørt:
 Formand for Det Kriminalpræventive Råd (ikke længere).
 Medlem af Politikommissionen (ophørt)
 Medlem af Justitsministeriets Strafferetsplejeudvalg (ophørt)
 Medlem af Socialforskningsinstituttets bestyrelse (ikke længere)
 Suppleant i Den Særlige Klageret (ikke længere)
 Provst for Regensen (1998-2005).
 Medlem af Undervisningsministeriets Samfundsuddannelsesråd

Hun har aktuelt disse poster:
 Medlem af Retsplejerådet (udpeget af justitsministeren)
 Medlem af ekspertgruppen under The Framework Convention for the Protection of National Minorities
 Formand for Københavns Retshjælp
 Medlem af Hal Koch-prisudvalget (var selv prismodtager i 2010)

Derudover er hun en flittig samfundsdebattør. 

Hun har desuden under sit ægteskabelige navn Eva Asmussen skrevet tre børnebøger, bl.a. I et fremmed land, som hun udgav i 1988. Bogen er oversat til svensk.
Medvirker i et afsnit af serien DNA, som advokat.

Udvalgt bibliografi 
 som Eva Asmussen
 Mibramin (1980)
 I et fremmed land (1988)
 Skjulestedet (1990)

 som Eva Smith
 Civilproces: grundlæggende regler og principper (1988)
 Procesretlig domssamling (1991)
 Straffeprocessen (2005)
 Kriminalitet og retfærdighed (2012)

Litteratur 
 Smith, Eva; Asmussen, Cathrine (2006): Mens tid er, Aschehoug. 
 Knudsen, Anne; Valgreen-Voigt, Steen (2020): Eva Smith: Jeg håber, jeg har gjort en forskel, Gyldendal.

Eksterne henvisninger

Reference 

Personer fra København
Professorer fra Københavns Universitet
Hækkerupfamilien
Faglitterære forfattere fra Danmark
Børnebogsforfattere fra Danmark
Debattører fra Danmark
Personer i Kraks Blå Bog
Jurister fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Modtagere af Hal Koch-prisen